### Beslutninger

Forvaltningen gav en mundtlig status og besvarede udvalgets spørgsmål. Udvalget bad om en redegørelse fra forvaltningen vedrørende fordeling af udgifter til vedligehold mellem grundejere, overdragelse af kloakker og stikledninger samt en generel gennemgang af økonomien. Arne Bruun anbefalede forvaltningen at stoppe nedklassificeringen af veje. Claus Knudsen efterspurgte muligheden for en længere overdragelsesperiode, for eksempel 10 år, for kloakker og stikledninger samt foreslog en kameraundersøgelse af kloaknettet inden overdragelse.